b'\n_START_ARTICLE_\nYlinen H\xc3\xa4hk\xc3\xa4lammi\n_START_SECTION_\nMaantietoa\n_START_PARAGRAPH_\nLammen pituus on 700 metri\xc3\xa4, leveys 100 metri\xc3\xa4 ja sen pinta-ala on 3,5 hehtaaria. Se sijaitsee Aivusj\xc3\xa4rven ja Kaukaj\xc3\xa4rven v\xc3\xa4liss\xc3\xa4 Ikaalisten ja Yl\xc3\xb6j\xc3\xa4rven rajan tuntumassa. J\xc3\xa4rvi on muodoltaan pitk\xc3\xa4 ja kapea. Siin\xc3\xa4 on kaksi kapeaa salmea, jotka ovat 20 ja alle 10 metri\xc3\xa4 leveit\xc3\xa4. Salmet erottavat lammesta kolme pient\xc3\xa4 vesiallasta. Rantaviivan pituus on 1,6 kilometri\xc3\xa4 ja rannat ovat soistuneita. Lampi on autio eik\xc3\xa4 sinne johda teit\xc3\xa4. Mets\xc3\xa4tie ohittaa lammen luoteessa alle 200 metrin et\xc3\xa4isyydelt\xc3\xa4. Yl\xc3\xb6j\xc3\xa4rven ja Ikaalisten raja ylitt\xc3\xa4\xc3\xa4 lammen sen keskim\xc3\xa4isen altaan kohdalla. Raja k\xc3\xa4\xc3\xa4ntyy it\xc3\xa4puolisen kallion kohdalla pohjoiseen kohti Alista H\xc3\xa4hk\xc3\xa4lammia ja lounaaseen kohti Alista Tervalammia.'